**Το πνεύμα των Χριστουγέννων είναι μια υπενθύμιση πως, για να διαβούμε την έρημο της οικονομικής ύφεσης, της μοναξιάς και της κυριαρχίας του ατομικού συμφέροντος, απαιτείται…**

να ανακαλύψουμε το δικό μας αστέρι που θα σημάνει τη γέννηση του αληθινού εαυτού μας, του ανθρώπου της αγάπης.  
Σύμφωνα λοιπόν με το πνεύμα των Χριστουγέννων ανήμερα της μεγάλης γιορτής τα μέλη της σχολικής κοινότητας του Μουσικού Σχολείου Τρικάλων (μαθητές, καθηγητές και γονείς) κράτησαν αναμμένη τη φλόγα της αγάπης. Κάτω από άσχημες καιρικές συνθήκες ενσυνείδητα έθεσαν τις υπηρεσίες τους προς όφελος των ανήμπορων συμπολιτών μας. Έτσι η συλλογική προεργασία μιας εβδομάδας κατέληξε στην παρασκευή και διανομή 250 μερίδων πλήρους εορταστικού γεύματος.